S-1421/2022

Mál þetta, sem dómtekið var 22. júní sl., er höfðað með tveimur ákærum. Fyrri ákæran er gefin út af lögreglustjóranum á höfuðborgarsvæðinu 22. mars 2022, á hendur S-kk-þgf B-kk-þgf I-kk-þgf Ó-kk-þgf, kt. [...], [...], [...]Reykjavík, fyrir eftirtalin brot gegn almennum hegningarlögum, fíkniefna- og umferðarlögum með því að hafa: 1. Fimmtudaginn 11. júní 2020, farið inn í verslun BYKO að Skemmuvegi 2, Kópavogi, og stolið þaðan vörum að verðmæti samtals 8.085 krónur.

T elst brot þetta varða við 1. mgr. 244. gr. almennra hegningarlaga nr. 19/1940.

2. Miðvikudaginn 5. maí 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 335 ng/ml, MDMA 70 ng/ml og tetrahýdrókannabínól 5,6 ng/ml) suður Fjarðargötu í Hafnarfirði, við Strandgötu, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Sunnudaginn 9. maí 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 605 ng/ml og tetrahýdrókannabínól 5,6 ng/ml) austur Reykjanesbraut, Reykjanesbæ, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Laugardaginn 19. júní 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 155 ng/ml) austur Ármúla í Reykjavík, við hún nr. [...], þar sem lögregla stöðvaði aksturinn, og haft í vörslum sínum 1,93 gaf amfetamíni, sem lögregla fann við öryggisleit á ákærða og hald var lagt á.

Telst brot þetta varða við 1,. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Miðvikudaginn 21. júlí 2021, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 575 ng/ml og tetrahýdrókannabínól 18 ng/ml, o- desmetýltramadól 40 ng/ml og tramadól 130 ng/ml) austur Suðurlandsveg í Flóahreppi, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

6. Síðar sama dag og greinir í ákærulið 4, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 650 ng/ml og tetrahýdrókannabínól 5,2 ng/ml) austur Suðurlandsveg í Flóahreppi, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Mánudaginn 25. október 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 645 ng/mlo g tetrahýdrókannabínól 23 ng/ml) austur Sæbraut í Reykjavík og að N1 við Borgartún, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Laugardaginn 27. nóvember 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 540 ng/ml og tetrahýdrókannabínól 30 ng/ml) vestur Stekkjarbakka, í Kópavogi, við Smiðjuveg, þar sem lögregla stöðvaði aksturinn og haft í vörslum sínum 2,71 gaf amfetamíni sem lögregla fann við öryggisleit á ákærða og hald var lagt á.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 4,64 gaf amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Seinni ákæran er gefin út af lögreglustjóranum á höfuðborgarsvæðinu 21. júní 2022, á hendur S-kk-þgf B-kk-þgf I-kk-þgf Ó-kk-þgf, kt. [...], [...], [...] Reykjavík, fyrir eftirtalin brot gegn almennum hegningarlögum, fíkniefna- og umferðarlögum með því að hafa:

1. Miðvikudaginn 16. febrúar 2022, ekið bifreiðinni [...] sviptur ökuréttindum og óhæfur til að stjórna henni örugglega vegna áhrifa ávana- og fíkniefna (í blóði ákærða mældist amfetamín 575 ng/ml, og tetrahýdrókannabínól 4,3 ng/ml) vestur Skútuvog í Reykjavík, að Barkarvogi [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Laugardaginn 5. febrúar 2022, farið inn í verslunina Bauhaus að Lambhagavegi 2 - 4 í Reykjavík, og stolið þaðan vörum að verðmæti samtals 40.385 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

3. Laugardaginn 7. maí 2022, með því að hafa haft í vörslum sínum haglabyssu af gerðinni Benelli, raðnúmer [...], haglaskotbelti ásamt 25 stykkjum af haglaskotum auk byssutösku, þrátt fyrir að ákærða hafi verið ljóst að um þýfi hafi verið að ræða og þannig haldið ólöglega fyrir eigandanum, en þýfinu hafði verið stolið úr geymslu að [...] í Hafnarfirði þann 13. nóvember 2020.

Telst brot þetta varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Málin voru sameinuð.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. mars 2022, var ákærða gerð sekt og fimm mánaða svipting ökuréttar með viðurlagaákvörðun 27. október 2020 fyrir hraðaakstur. Þann 5. ágúst 2021 var ákærða gerð sekt og svipting ökuréttar í átján mánuði með lögreglustjórasátt fyrir akstur undir áhrifum ávana- og fíkniefna og vörslur fíkniefna. Þá gekkst ákærði undir sektargreiðslu með lögreglustjórasátt 1. desember 2021. Sakaferill ákærði kemur að öðru leyti ekki til skoðunar við ákvörðun refsingar í máli þessu.

Brot þau sem ákærði hefur nú verið sakfelldur fyrir samkvæmt ákæru útgefinni 22. mars 2022 voru öll framin fyrir síðastgreindu sáttina en brotið í ákærulið nr. 1 er jafnframt hegningarauki við viðurlagaákvörðunina frá 27. október 2020 og ákæruliðir nr. 2- 6 samkvæmt sömu ákæru eru einnig hegningarauki við fyrri lögreglustjórasáttina frá 5. ágúst 2021. Við ákvörðun refsingar verður því við það miðað að ákærði hafi í ákæruliðum nr. 2- 6 í ákæru útgefinni 22. mars 2022 í fyrsta sinn gerst sekur um akstur undir áhrifum ávana- og fíkniefna en í ákæruliðum nr. 7 og 8 í ákæru útgefinni 22. mars 2022 og í ákærulið nr. 1 í ákæru útgefinni 21. júní 2022 í annað sinn. Þá telst hann jafnframt hafa verið að aka sviptur ökurétti í fyrsta sinn í ákæruliðum nr. 7 og 8 í ákæru útgefinni 22. mars 2022 og í ákærulið nr. 1 í ákæru útgefinni 21. júní 2022.

Með hliðsjón af sakarefni þessa máls, ákvæða 77. og 78. gr. almennra hegningarlaganr. 19/1940 og þess að ákærði hefur greiðlega játað sök fyrir dómi þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í fimm árfrá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 4,64 gaf amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 251.100 krónur, að meðtöldum virðisaukaskatti, og 1.316.882 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, S-kk-nf B-kk-nf I-kk-nf Ó-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í fimm árfrá birtingu dómsins að telja.

Upptæk eru gerð til ríkissjóðs 4,64 grömmaf amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 251.100 krónur, að meðtöldum virðisaukaskatti, og 1.316.882 krónur í annan sakarkostnað.

S-kk-nf G-kk-nf